Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Viisi palestiinalaista kuoli ja 20 loukkaantui, -
kun Israelin joukkoja vastaan tarkoitettu räjähde -
laukesi ennenaikaisesti.
Syyrian Tartusiin ja Haman alueelle -
tehtiin viiden tunnin sisällä kaksi erillistä iskua.
Presidentti Herzog kehottaa Israelin johtajia pääsemään sopuun, -
jotta sisäpoliittinen myllerrys päättyisi.
Länsirannan Juudeassa ja Samariassa suoritettiin viime yönä -
laajoja terrorisminvastaisia toimia. Samaan aikaan Israelissa -
valmistaudutaan huomenna alkavaan juhlapyhäkauteen.
IDF, ISA ja rajapoliisin erikoisjoukot operoivat äsken mainituilla alueilla -
ja pidättivät 13 terrorismista epäiltyä henkilöä.
Tilanne on pysynyt hallinnassa korotetusta hälytystasosta huolimatta.
Kymmenet siviiliasuiset Hamas- jäsenet mellakoivat väkivaltaisesti -
Gazan ja Israelin välisellä raja-aidalla -
heitellen kiviä, polttopulloja -
ja muita kotitekoisia räjähteitä Israelin joukkoja kohti.
Israelin joukot eivät loukkaantuneet. Sen sijaan -
viisi palestiinalaismellakoitsijaa ja 20 muuta loukkaantui, -
kun Israelin joukkoja vastaan tarkoi- tettu räjähde laukesi ennen aikojaan.
IDF käytti joukkojenhallintakeinoja -
jäljelle jääneiden palestiinalais- mellakoitsijoiden hillitsemiseksi.
Sitten Israelin itärintamalle. IDF:n esikuntapäällikkö Herzi Halevi -
piti operatiivisen turvallisuustilannearvioinnin -
IDF:n Jordaninlaakson prikaatissa. Tilaisuudessa puitiin -
Israelin Jordanian-vastaiselta itärajalta kumpuavia haasteita.
Israelin itärajalta esikuntapäällikkö Halevi siirtyi satamakaupunki Haifaan,
missä hän osallistui -
147. meriupseerikurssin valmistujaisseremoniaan.
Kurssilta valmistui 33 upseeria.
Laivasto operoi kehittyvällä merisektorilla -
ja on osoittanut ylivoimansa lähellä ja kaukana.
Laivastolla on tärkeä tehtävä -
puolustuksellisissa ja muissa sotien välisissä operaatioissa.
Laivasto puolustaa Israelin strategisia merireittejä -
ja niillä olevia strategisia voimavaroja.
Israelin pohjoisnaapuri Syyriassa tapahtui viiden tunnin sisällä -
kaksi erillistä ilmaiskua, joista Syyrian hallinto syyttää Israelia.
Ensimmäinen isku tapahtui keskiviikkona noin kello 17.20, -
jolloin satamakaupunki Tartusin ylle -
ilmestyi ryöppy täsmäohjattuja ammuksia.
Syyrian hallinnon Sana-uutistoimiston siteeraamien -
armeijalähteiden mukaan -
Syyrian ilmapuolustus yritti torjua ammuksia, -
jotka saapuivat Syyrian ilmatilaan Välimeren suunnalta.
Torjunta epäonnistui, ja iskussa tuhoutui useita ilmatorjuntapattereita.
Lisäksi ainakin kaksi syyrialaista sotilasta kuoli -
ja kuusi muuta loukkaantui.
Noin kello 22.40 Syyrian ilmatilaan ilmestyi jälleen ohjuksia, -
tällä kertaa Pohjois-Libanonin suunnalta.
Syyrian sotaa tarkkailevan SOHR-järjestön mukaan -
väitetty Israelin isku kohdistui -
Syyrian CERS-tutkimuskeskuksen alueella sijaitseviin -
Hizbollahin asevarastoihin.
Tiedossa on, että CERS-keskuksessa kehitetään mm. uudenaikaisia aseita.
Iskun kohteena oli lisäksi -
Haman maaseudulla sijaitseva sotilastukikohta.
Kuten aiemmin mainitsimme, Assadin hallinto syytti iskuista Israelia.
IDF ei kuitenkaan vahvistanut eikä kiistänyt -
väitettyä osallisuuttaan iskuun TV7:n pyydettyä siltä kommenttia asiaan.
Sitten Latrunin panssarimuseoon, missä Israelin presidentti Isaac Herzog
osallistui IDF:n 14. panssariprikaatin muistoseremoniaan.
Kyseisellä prikaatilla oli ratkaiseva rooli -
Israelin puolustamisessa jom kippur -sodan aikana.
50 vuotta sitten maa järisi.
Ensimmäisten vaikeiden tuntien aikana -
Israelin kohtalo oli vaakalaudalla. Te, 14. prikaatin sotilaat ja komentajat, -
toimitte sodan ensimmäisenä päivänä IDF:n tärkeimpänä torjuntajoukkona -
ja sen jälkeen myös Egyptin armeijaa vastaan.
Seisoitte tulen edessä, etulinjassa, -
ja saitte pidäteltyä ― vastoin kaikkia odotuksia ―
Suezin kanavan ylittänyttä kymmentuhatpäistä vihollista -
ja sen satoja tankkeja.
Prikaati 14 ei pysähtynyt eikä taipunut. Se puolusti, pidätti vihollista, -
hyökkäsi, tunkeutui ja selvisi tilanteesta lopulta voitokkaana.
Te, Prikaati 14:n sankarit -
sekä jom kippur -sodan taisteluissa kaatuneet sankarilliset aseveljenne, -
ansaitsette kunniapaikan sodan muistomerkissä.
Tervehdin ja kiitän teitä koko Israelin nimissä.
Vaikka Prikaati 14:n kärsimät tappiot olivat jom kippur -sodan suurimpia, -
se onnistui kuitenkin järjestäytymään uudelleen -
ja saavuttamaan ratkaisevan voiton.
Nyt 50 vuotta myöhemmin Israel sivuuttaa Herzogin mukaan -
vaaralliseen sisäpoliittiseen tilanteeseen liittyviä uhkia.
Tasan 50 vuotta sitten meihin kohdistui eksistentiaalinen uhka, -
kun vihollistemme tarkoituksena oli tuhota meidät.
Nyt, 50 vuotta jom kippur -sodan jälkeen, valtiomme on jälleen -
uhattuna ja epävakaassa tilassa ― mutta tällä kertaa uhka on sisäinen.
Jälleen kerran hinta voi olla liian suuri. Jälleen kerran meitä koetellaan,
ikään kuin emme olisi oppineet menneisyydestä.
Tämä kriisi vahingoittaa vaarallisella tavalla -
yhteiskuntaamme, talouttamme ja ennen kaikkea turvallisuuttamme.
Uhkien sekä valtion todellisten prioriteettien sivuuttaminen -
on kaikkien syntien äiti.
Presidentti Herzog kehotti sekä koalitio- että oppositiojohtajia -
osoittamaan todellista johtajuutta luotsaamalla Israel ulos kriisistä.
Käännyn poliittisen johdon puoleen -
ja pyydän sitä toimimaan rohkeasti ja vastuullisesti, -
jotta tämä kriisi päättyisi.
Käsillä on poliittisen johdon totuuden hetki.
Herzog paljasti tietoja suljettujen ovien takana käydyistä keskusteluista.
Haluan kertoa teille, että puolueilla on tarjota -
välittömän yhteisymmärryksen pohjaksi ehdotus, -
joka säilyttää Israelin aseman vakaana demokratiana -
itsenäisyysjulistuksen arvojen hengessä.
Sen avulla voimme päästä ulos tästä kriisistä, -
joka on piinannut meitä noin yhdeksän kuukauden ajan.
Haluan kertoa, mitä suljettujen ovien takana tapahtuu: -
tällä ehdotuksella on laaja kannatus. Toistan: tällä ehdotuksella on -
laaja kannatus sekä koalition että opposition keskuudessa.
Sillä on myös lakiasiantuntijoiden, tutkijoiden -
sekä monien hallinnon ja kansalais- yhteiskunnan toimijoiden tuki.
Nyt vaaditaan päätöstä.
Nyt vaaditaan johtajilta päätöksentekoa.
Juuri nyt, rosh hashanan alla, -
on johtajiemme vuoro panna valtion etu politiikan edelle.
Kymmenettuhannet israelilaiset -
ovat järjestäneet viime päivinä Jerusalemissa mielenosoituksia -
oikeuslaitosuudistusta vastaan ja sen puolesta.
Uudistuksen tarkoitus on tasapainottaa vallan kolmijakoa.
Mielenosoitukset tapahtuvat tilanteessa, -
jossa korkeimman oikeuden kaikki 15 tuomaria -
ovat kokoontuneet kuulemaan valituksia, jotka koskevat -
Netanjahun koalition heinäkuussa tekemää lainsäädännöllistä muutosta.
Lakimuutoksella korkeimmalta oikeudelta -
vietiin yksi keskeinen vallankäytön väline -
eli mahdollisuus kumota säädettyjä lakeja, -
joita se on pitänyt "kohtuuttomina".
Oikeuslaitokselta voi mennä viikkoja tai jopa kuukausia -
kanteiden ratkaisemiseen.
Toimeenpano-, lainsäädäntö- ja tuomiovallan -
ennennäkemätön keskinäinen mittely on jättänyt -
Israelin yhteiskuntaan jäljen, joka epäilemättä pysyy sukupolvien ajan.